
CAMERA DEPUTAŢILOR

	COMISIA PENTRU ÎNVĂŢĂMÂNT,

ŞTIINŢĂ, TINERET ŞI SPORT

Către

BIROUL PERMANENT AL CAMEREI DEPUTAŢILOR


Vă înaintăm, alăturat, raportul comun asupra proiectului de Lege privind aprobarea Ordonanţei de urgenţă a Guvernului nr.58/2019 pentru modificarea şi completarea unor acte normative, trimis comisiei pentru învăţământ, ştiinţă, tineret şi sport şi Comisiei pentru muncă şi protecţie socială pentru examinare în fond, cu adresa nr. PLx 427/2019 din 8 octombrie 2019.

În raport de obiectul şi conţinutul său, proiectul de lege face parte din categoria legilor ordinare. 

	PREŞEDINTE,
Prof.univ.dr.ing. Sorin-Mihai CÎMPEANU
	PREȘEDINTE,
Adrian SOLOMON

RAPORT COMUN
asupra proiectului de Lege privind aprobarea Ordonanţei de urgenţă a Guvernului nr.58/2019 
pentru modificarea şi completarea unor acte normative 

(PLx 427/2019)
1. În baza prevederilor art. 95 și 115 din Regulamentul Camerei Deputaţilor, republicat, cu adresa nr. PLx 427/2019 din 8 octombrie 2019, Comisia pentru învăţământ, ştiinţă, tineret şi sport și Comisia pentru muncă și protecție socială au primit spre dezbatere în fond, în procedură de urgență, proiectul de Lege privind aprobarea Ordonanţei de urgenţă a Guvernului nr.58/2019 pentru modificarea şi completarea unor acte normative.
Pentru întocmirea raportului comun, Comisiile au analizat:

· avizul favorabil al Consiliului Legislativ 
· avizul favorabil al Comisiei pentru sănătate și familie (nr.4c-10/281/16.10.2019)
· avizul favorabil al Comisiei pentru drepturile omului, culte și problemele minorităților naționale (nr.4c-6/592/16.10.2019)

· avizul favorabil al Comisiei juridice, de disciplină şi imunităţi (nr.4c-13/427/22.10.2019)

· avizul favorabil al Comisiei pentru buget, finanțe și bănci (nr.4c-2/766/11.12.2019)

· punctul de vedere al Secretariatului de Stat pentru Culte nr.C-2887/09.10.2019
· punctul de vedere al Guvernului transmis prin adresa nr.471/21.01.2020. 
Proiectul de lege are ca obiect de reglementare modificarea şi completarea Legii nr.227/2006 privind prevenirea şi combaterea dopajului în sport, în scopul reglementării unei modalităţi transparente de stabilire a tarifelor practicate de Agenţia Naţională Anti-Doping şi Laboratorul de control doping, precum şi modificarea şi completarea Legii nr.153/2017 privind salarizarea personalului plătit din fonduri publice, în scopul identificării surselor de completare a salariilor personalului clerical din unităţile de cult din afara granițelor.
      
2. În funcţie de obiectul şi conţinutul său, proiectul de lege face parte din categoria legilor ordinare, potrivit prevederilor art. 73 din Constituţia României, republicată.


3. În conformitate cu prevederile Regulamentului Camerei Deputaţilor, republicat, Comisiile au dezbătut propunerea legislativă în şedinţe separate.

Comisia pentru muncă și protecție socială a dezbătut proiectul de lege în şedinţele din data de 2 octombrie 2019 și 11 februarie 2020.
La lucrările Comisiei au fost prezenți 22 de deputați din totalul de 24 de membri ai Comisiei. 

În baza prevederilor art. 55 şi 56 din Regulamentul Camerei Deputaţilor, republicat, la dezbaterea proiectului de lege în cadrul celor două şedinţe au participat ca invitați: 
- d-l Adrian Madar - secretar general adjunct, Secretariatul General al Guvernului
- d-na Doina Melinte - vicepreședinte, Agenția Națională Anti-Doping
- d-l Cristian Dima - director, Agenția Națională Anti-Doping.

În urma dezbaterilor, membrii Comisiei pentru muncă și protecție socială au hotărât, cu unanimitate de voturi, adoptarea proiectului de lege în forma adoptată de Senat.
Comisia pentru învățământ, știință, tineret şi sport a dezbătut proiectul de lege în ședințele din data de 28 ianuarie și 4 februarie 2020. 

La lucrările Comisiei au fost prezenți 21 de deputați, din totalul de 25 de membri ai Comisiei. 

În baza prevederilor art. 55 şi 56 din Regulamentul Camerei Deputaţilor, republicat, la dezbaterea proiectului de lege au participat ca invitaţi:

- d-l Dragoș Rădulescu - Secretar de Stat, Ministerul Educației și Cercetării, 
- d-na Doina Melinte - vicepreședinte, Agenția Națională Anti-Doping
- d-l Cristian Dima - director, Agenția Națională Anti-Doping.

În urma dezbaterilor, Comisia pentru învăţământ, ştiinţă, tineret şi sport a hotărât, cu unanimitatea voturilor celor prezenți, adoptarea proiectului de lege în forma adoptată de Senat. 

4. Potrivit prevederilor art. 75 alin. (1) din Constituţia României, republicată, şi ale art.92 alin.(9) din Regulamentul Camerei Deputaţilor, republicat, Camera Deputaţilor este Cameră decizională.


Senatul, în calitate de Primă Cameră sesizată, a adoptat proiectul de lege, în ședința din 2 octombrie 2019, în condițiile art.115 alin.(5) teza a III-a din Constituția României, republicată.


5. În urma finalizării dezbaterilor, membrii celor două Comisii au hotărât să propună Plenului Camerei Deputaţilor adoptarea proiectului de lege în forma adoptată de Senat. 
	PREŞEDINTE,
Prof.univ.dr.ing. Sorin-Mihai CÎMPEANU                                

	PREŞEDINTE,
Adrian SOLOMON

	SECRETAR,
Viorel STAN

	SECRETAR,
Violeta RĂDUȚ

	Șef birou Ioana Mînzu
Consilier parlamentar Monica Tudor
	Consilier parlamentar Lidia Vlădescu

